ผมมีปัญหาที่หัวอวัยวะเพศ คือ มีก้อนสีขาวๆเล็กๆอยู่บริเวณหัวอวัยวะเพศ มีวิธีทำความสะอาดไหมครับและถ้าแฟนต้องการอมทั้งที่มีก้อนขาวนั้นเกิดผลไรไหมครับ
สวัสดีค่ะ อาการก้อนสีขาวๆบริเวณหัวอวัยวะเพศชายอาจมีสาเหตุมาจาก การอักเสบแล้วมีการติดเชื้อแบคทีเรียขึ้น รูขุมขนอักเสบ การเป็นผื่นแพ้จากการสัมผัสสารที่แพ้ แต่นึกถึงน้อยหากเป็นก้อนนูน หรือเป็นก้อนจากเนื้องอกในชั้นไขมันหรือชั้นใต้ผิวหนัง ก้อนจากต่อมน้ำเหลืองที่โตผิดปกติจากการติดเชื้อเช่นกลุ่มโรคติดต่อทางเพศสัมพันธ์ต่างๆ หรือเป็นก้อนเนื้องอกที่ผิดปกติของเยื่อบุอวัยวะเพศควรงดการมีเพศสัมพันธ์ไปก่อน เพราะหากเป็นกลุ่มโรคติดต่อทางเพศสัมพันธ์ต่างๆ อาจทำให้เกิดการติดต่อไปสู่ผู้อื่นได้ ใช้น้ำเปล่าสะอาดล้างเบาๆภายนอกได้ควรไปพบแพทย์เพื่อตรวจเพิ่มเติม หากก้อนดังกล่าวเป็นก้อนนูนชัดเจน มีอาการกดเจ็บ ปวด บวม หรือขยายขนาด ลุกลาม